
DABRONC, GÓGÁNFA, HETYEFŐ, ZALAERDŐD

KÖZSÉGEK ÖNKORMÁNYZATA KÉPVISELŐ-TESTÜLETE
J e g y z ő k ö n y v

Készült: Dabronc, Gógánfa, Hetyefő, Zalaerdőd Község Önkormányzata Képviselő-testületeinek 2016. november 2-án, 17.00 órakor megtartott nyílt együttes testületi ülésén.

Helye: Gógánfai Közös Önkormányzati Hivatal tanácstermébe.
Jelen vannak: 

Dabronc Község Önkormányzat Képviselő-testülete részéről:
Simon Lajos polgármester,

Horváth László alpolgármester,
Szabó Péterné képviselő,

Gógánfa Község Önkormányzat Képviselő-testülete részéről:
Nagy Róbert polgármester,
Nagy Márta alpolgármester,
Némethné Tóth Mónika képviselő,
Dr. Nagy Zoltán képviselő,

Sashalminé Ughy Hajnalka képviselő.
Hetyefő Község Önkormányzat Képviselő-testülete részéről:

Hosszuné Somogyi Mária polgármester,
Molnár György alpolgármester,
Novák Péter képviselő.
Zalaerdőd Község Önkormányzat Képviselő-testülete részéről:

Bódis József Tibor polgármester,

Laczi Attila alpolgármester,

Recsetárné Nagy Erzsébet képviselő,

Laczi Miklós képviselő,

Távollétét bejelentette:


Simon Tamás képviselő (Dabronc Község Önkormányzata részéről),

Kovács Zoltán képviselő (Dabronc Község Önkormányzata részéről),


Marácz István képviselő (Zalaerdőd Község Önkormányzata részéről).

Jelen vannak még:

Bencze Gyöngyi jegyző,
Vígh-Tardi Valéria aljegyző,
Tordáné Ughy Ilona jegyzőkönyvvezető.
A lakosság részéről nem jelent meg senki.
Nagy Róbert Gógánfa község polgármestere: Tisztelettel köszönti a megjelent önkormányzatok képviselő-testületeit, polgármester hölgyeket, urakat, jegyzőket. 

Megállapítja, hogy a négy képviselő-testület külön-külön határozatképes. 

Javasolja, hogy az alábbi napirendi pontok kerüljenek megtárgyalásra. Napirend előtt az ülés eljárási rendjét is meg kell határozni.
N a p i r e n d :

1.
Védőnői helyettesítési megállapodás elfogadása.



Előterjesztő: Nagy Róbert polgármester

2.
Dr. Nagy Zoltán és Társa. Bt. kérelmének megtárgyalása.

Előterjesztő: Nagy Róbert polgármester

Napirend előtt:
· Az együttes ülés eljárásrendjének meghatározása

Nagy Róbert Gógánfa község polgármestere: Először az együttes ülés eljárásrendjéről kell határozatot hozni, mielőtt az érdemi tárgyalás kezdetét venné. Levezető elnöknek javaslom, ha megengedik, jómagamat. Határozzuk meg, hogy az együttes ülésről készült jegyzőkönyvet valamennyi önkormányzat polgármestere aláírja.
Kéri, aki az elhangzottakkal egyetért, kézfeltartással szavazzon.
Dabronc, Gógánfa, Hetyefő, Zalaerdőd  Önkormányzatok Képviselő-testületei – ellenszavazat, tartózkodás és határozathozatal nélkül - a javaslatot egyhangúlag elfogadták.
Nagy Róbert Gógánfa község polgármestere: Javasolja továbbá jegyzőkönyvvezetőnek Tordáné Ughy Ilona hivatali dolgozót.
Dabronc, Gógánfa, Hetyefő, Zalaerdőd Önkormányzatok Képviselő-testületei – ellenszavazat, tartózkodás és határozathozatal nélkül - a javaslatot egyhangúlag elfogadták.

NAPIREND TÁRGYALÁSA:

1.
Védőnői helyettesítési megállapodás elfogadása.



Előterjesztő: Nagy Róbert Gógánfa község polgármestere

/Az írásos előterjesztés a jegyzőkönyv mellékletét képezi./
Nagy Róbert Gógánfa község polgármestere: Elmondja, hogy a megállapodás tervezetet minden képviselő-testületi tag elektronikusan kézhez kapta. Veszprémgalsáról és Csabrendekről már megküldésre kerültek az említett települések képviselő-testületi határozatai a helyettesítés elfogadásáról. Hozzátartozik, hogy a jelenlegi helyzet azért alakult így, mivel már a veszprémgalsai székhelyű védőnővel volt egy szóbeli megállapodás, de közben Sümegen megpályázta a megüresedő állást. Ő márciusig még visszahelyettesít Veszprémgalsára, ezért a gógánfai helyettesítést már nem tudná megoldani az intézményvezető szerint.

Nagy Róbert polgármester ezt követően megkereste a csabrendeki polgármestert, hogy az Ő védőnőjük nem helyettesítené-e a gógánfai védőnőt, melyre pozitív választ kapott, úgy a polgármester, mint a védőnő részéről is. A helyettesítésről szóló megállapodás ez alapján aláírásra is került, mely továbbítva lett az illetékes hatósághoz a védőnői szolgálat működési engedélyének kiadása okán. 

Időközben viszont felvetődött olyan igény is, ha már Sümegen a védőnők körbehelyettesítik egymást, akkor vidéken is így kellene ellátni a távollévő védőnő munkáját. Ezért a megállapodás-tervezet úgy került elkészítésre, hogy az Csabrendek, Veszprémgalsa, Káptalanfa és Gógánfa székhelyű védőnőnői körzetet alkotó Képviselő-testületek közt jön létre a megállapodás.
Mivel a védőnői szolgálatot Gógánfán kívül Dabronc, Hetyefő és Zalaerdőd Önkormányzatai is fenntartják ezért került összehívásra a mai együttes ülés.

Kéri, hogy az elhangzottakhoz kinek van kérdése, hozzászólása.
Nagy Róbert Gógánfa község polgármestere: Mivel a napirendi ponttal  kapcsolatban kérdés, hozzászólás nem hangzott el, ezért kérte a jelenlévő képviselő-testületeket, amennyiben egyetértenek a kiküldött megállapodás tervezettel, külön-külön kézfeltartással szavazzanak.
Mivel egyéb javaslat, vélemény nem volt a polgármesterek  által elrendelt szavazás során

Dabronc Község Önkormányzata Képviselő-testülete egyhangúlag, 3 igen szavazattal – ellenszavazat és tartózkodás nélkül – a következő határozatot hozza:

88/2016. (11. 02.) önkormányzati határozat

Dabronc Község Önkormányzata Képviselő-testülete a védőnői ellátásról, mint egészségügyi alapellátásról szóló megállapodást az előterjesztés szerint elfogadja.

Felhatalmazza a polgármestert a megállapodás aláírására.

Határidő:
2016. november 15.

Felelős:
Simon Lajos polgármester

Gógánfa Község Önkormányzata Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozza:
101/2016. (11. 02.) önkormányzati határozat

Gógánfa Község Önkormányzata Képviselő-testülete a védőnői ellátásról, mint egészségügyi alapellátásról szóló megállapodást az előterjesztés szerint elfogadja.

Felhatalmazza a polgármestert a megállapodás aláírására.

Határidő:
2016. november 15.

Felelős:
Nagy Róbert polgármester

Hetyefő Község Önkormányzata Képviselő-testülete egyhangúlag, 3 igen szavazattal – ellenszavazat és tartózkodás nélkül – a következő határozatot hozza:

52/2016. (11. 02.) önkormányzati határozat

Hetyefő Község Önkormányzata Képviselő-testülete a védőnői ellátásról, mint egészségügyi alapellátásról szóló megállapodást az előterjesztés szerint elfogadja.

Felhatalmazza a polgármestert a megállapodás aláírására.

Határidő:
2016. november 15.

Felelős:
Hosszuné Somogyi Mária polgármester

Zalaerdőd Község Önkormányzata Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő határozatot hozza:

50/2016. (11. 02.) önkormányzati határozat

Zalaerdőd Község Önkormányzata Képviselő-testülete a védőnői ellátásról, mint egészségügyi alapellátásról szóló megállapodást az előterjesztés szerint elfogadja.

Felhatalmazza a polgármestert a megállapodás aláírására.

Határidő:
2016. november 15.

Felelős:
Bódis József Tibor polgármester

2.
Dr. Nagy Zoltán és Társa. Bt. kérelmének megtárgyalása.

Előterjesztő: Nagy Róbert polgármester

(Írásos előterjesztés a jegyzőkönyv mellékletét képezi./
Nagy Róbert Gógánfa község polgármestere: Tájékoztatja a jelenlévő képviselő-testületi tagokat, hogy Dr. Nagy Zoltán háziorvos kérelemmel fordult Gógánfa Község Önkormányzata Képviselő-testületéhez, hogy járuljon hozzá a szerda délutánonkénti rendelési idő megszüntetéséhez.
Mivel Gógánfán kívül Dabronc, Hetyefő és Zalaerdőd Községek Önkormányzatai is fenntartója a Háziorvosi Szolgálatnak, ezért kérelmét az együttes ülés elé terjeszti. Valamint a feladat-ellátási szerződését is, mivel az már idejét múlt rendelkezéseket is tartalmaz, ezért felül kell vizsgálni.

Simon Lajos Dabronc község polgármestere: Sérelmezi, hogy nem a most előttük lévő előterjesztést kapták meg elektronikusan. 

Bencze Gyöngyi jegyző: Az elektronikusan kiküldött és a most kézhez kapott feladat-ellátási szerződés között annyi változtatás van, hogy a költségviselés máshogy oszlik meg Gógánfa vonatkozásában, mivel a költségviselés tekintetében a doktor úr a Gógánfai rendelő tekintetében is a 100 %-os költséget viseli, ezt az előterjesztésben változtatni szükséges, az 50 - 50 %-ról 100 %-ra. 
Simon Lajos Dabronc község polgármestere: A szerda délutáni rendelés megszüntetése Dabroncon elég vegyes fogadtatást váltott ki.
Úgy érzi, hogy felelős döntést beteglétszám ismeretének hiányában nem tud hozni, hogy mi indokolja azt, hogy ne legyen szerda délutánonként rendelés. Ugyanis, akik több műszakos munkarendben dolgoznak, azok esetében előfordulhat, hogy a szerda délutáni rendelést szeretnék igénybe venni. 

Dr. Nagy Zoltán háziorvos: A szerda délutáni rendelésen általában 1-2 nyugdíjas van, akik a délelőtti rendelést is igénybe tudnák venni. Megjegyzi, mikor a gógánfai képviselő-testületi ülésen tárgyalva volt a mai ülésen is napirendre tűzött kérelme, Ő úgy nyilatkozott, függetlenül attól, ha a testület elfogadná a szerda délutáni rendelés megszüntetését, Ő mindenképpen, járvány időszakban is rendelne szerdánként délután.
Bódis József Tibor Zalaerdőd község polgármestere: Megkérdezi, hogy a heti 20 órai rendelést, hogy lehet megoldani.

Dr. Nagy Zoltán háziorvos: A heti 20 órai rendelés úgy oldható meg, hogy a hétfő, kedd, szerdai rendelési időket megtoldják 2 x fél órával. Ez abban az esetben lenne, ha a szerda délutáni rendelés megszűnne. De, ha a testületek úgy döntenének, hogy minden második hét szerdáján legyen csak rendelés, természetesen, akkor aszerint kellene a rendelési időt módosítani.

Simon Lajos Dabronc község polgármestere: Továbbra is fenntartja azt a véleményét, hogy ezt csak akkor tudnák elfogadni, ha a megjelenő beteglétszámot is ismernék. Addig ebben felelősen állást foglalni nem tud. 

Dr. Nagy Zoltán háziorvos: Mérlegelve az elhangzottakat, a szerda délutáni rendelés idő megszüntetés iránti kérelmét vissza kívánja vonni, és hetente 15 óra rendelési időt kér jóváhagyni.
Nagy Róbert Gógánfa község polgármestere: Megkérdezi a képviselő-testületek tagjait, akik elfogadják Dr. Nagy Zoltán háziorvos szerda délutáni rendelés idő megszüntetésének visszavonás iránti kérelmét, a megállapodásban szereplő költségmegosztási javaslat 50 – 50 %-os felosztási arányát 100 %-os költségviselési arányra változtatással, valamint a rendelési idő táblázatot elfogadja, kézfeltartással szavazzon.

Mivel egyéb javaslat, vélemény nem volt a polgármester által elrendelt szavazás során

Dabronc Község Önkormányzata Képviselő-testülete egyhangúlag, 3 igen szavazattal – ellenszavazat és tartózkodás nélkül – a következő határozatot hozza:

89/2016. (11. 02.) önkormányzati határozat

Dabronc Község Önkormányzata Képviselő-testülete Dr. Nagy Zoltán háziorvos szerda délutáni rendelési idő megszüntetése iránti kérelme visszavonását, és a megállapodás tervezet módosítását elfogadja.
Felelős: Simon Lajos polgármester

Határidő: Azonnal

Gógánfa Község Önkormányzata Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozza:

102/2016. (11. 02.) önkormányzati határozat

Gógánfa Község Önkormányzata Képviselő-testülete Dr. Nagy Zoltán háziorvos szerda délutáni rendelési idő megszüntetése iránti kérelme visszavonását, és a megállapodás tervezet módosítását elfogadja.

Felelős: Nagy Róbert polgármester
Határidő: Azonnal

Hetyefő Község Önkormányzata Képviselő-testülete egyhangúlag, 3 igen szavazattal – ellenszavazat és tartózkodás nélkül – a következő határozatot hozza:

53/2016. (11. 02.) önkormányzati határozat

Hetyefő Község Önkormányzata Képviselő-testülete Dr. Nagy Zoltán háziorvos szerda délutáni rendelési idő megszüntetése iránti kérelme visszavonását, és a megállapodás tervezet módosítását elfogadja.

Felelős: Hosszuné Somogyi Mária polgármester 

Határidő: Azonnal

Zalaerdőd Község Önkormányzata Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő határozatot hozza:

51/2016. (11. 02.) önkormányzati határozat

Zalaerdőd Község Önkormányzata Képviselő-testülete Dr. Nagy Zoltán háziorvos szerda délutáni rendelési idő megszüntetése iránti kérelme visszavonását, és a megállapodás tervezet módosítását elfogadja.

Felelős: Bódis József Tibor polgármester 

Határidő: Azonnal

Nagy Róbert Gógánfa község polgármestere: Javasolja, hogy az együttes ülés térjen rá a háziorvosi feladat-ellátási szerződés megtárgyalására

Dr. Nagy Zoltán gógánfai és Recsetárné Nagy Erzsébet zalaerdődi képviselő bejelentették érintettségüket, így a szavazás alól tartózkodni kívánnak.
Nagy Róbert Gógánfa község polgármestere: Kéri az együttes ülés képviselő-testületeit, hogy, akik elfogadják Dr. Nagy Zoltán gógánfai és Recsetárné Nagy Erzsébet zalaerdődi képviselők szavazás alóli tartózkodását érintettségük miatt, kézfeltartással szavazzanak.

Mivel egyéb javaslat, vélemény nem volt a polgármester által elrendelt szavazás során

Dabronc Község Önkormányzata Képviselő-testülete egyhangúlag, 3 igen szavazattal – ellenszavazat és tartózkodás nélkül – a következő határozatot hozza:

90/2016. (11. 02.) önkormányzati határozat

Dabronc Község Önkormányzata Képviselő-testülete Dr. Nagy Zoltán gógánfai és Recsetárné Nagy Erzsébet zalaerdődi képviselő-testületi tagoknak a háziorvosi szolgálat feladat-ellátási szerződésének elfogadásáról szóló bejelentését, a szavazás alóli tartózkodásukat illetően, -  érintettségük miatt elfogadja.
Gógánfa Község Önkormányzata Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozza:

103/2016. (11. 02.) önkormányzati határozat

Gógánfa Község Önkormányzata Képviselő-testülete Dr. Nagy Zoltán gógánfai és Recsetárné Nagy Erzsébet zalaerdődi képviselő-testületi tagoknak a háziorvosi szolgálat feladat-ellátási szerződésének elfogadásáról szóló bejelentését, a szavazás alóli tartózkodásukat illetően, - érintettségük miatt elfogadja.

Hetyefő Község Önkormányzata Képviselő-testülete egyhangúlag, 3 igen szavazattal – ellenszavazat és tartózkodás nélkül – a következő határozatot hozza:

54/2016. (11. 02.) önkormányzati határozat

Hetyefő Község Önkormányzata Képviselő-testülete Dr. Nagy Zoltán gógánfai és Recsetárné Nagy Erzsébet zalaerdődi képviselő-testületi tagoknak a háziorvosi szolgálat feladat-ellátási szerződésének elfogadásáról szóló bejelentését, a szavazás alóli tartózkodásukat illetően, - érintettségük miatt elfogadja.

Zalaerdőd Község Önkormányzata Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő határozatot hozza:

52/2016. (11. 02.) önkormányzati határozat

Zalaerdőd Község Önkormányzata Képviselő-testülete Dr. Nagy Zoltán gógánfai és Recsetárné Nagy Erzsébet zalaerdődi képviselő-testületi tagoknak a háziorvosi szolgálat feladat-ellátási szerződésének elfogadásáról szóló bejelentését, a szavazás alóli tartózkodásukat illetően, - érintettségük miatt elfogadja.
Nagy Róbert Gógánfa község polgármestere: Kéri az együttes ülés képviselő-testületeit, aki a háziorvosi alapellátásról szóló feladat-ellátási szerződést elfogadja, kézfeltartással szavazzon.
Mivel egyéb javaslat, vélemény nem volt a polgármester által elrendelt szavazás során

Dabronc Község Önkormányzata Képviselő-testülete egyhangúlag, 3 igen szavazattal – ellenszavazat és tartózkodás nélkül – a következő határozatot hozza:

91/2016. (11. 02.) önkormányzati határozat

Dabronc Község Önkormányzata Képviselő-testülete a háziorvosi körzet háziorvosi alapellátásáról szóló – Dr. Nagy Zoltán és Társa Háziorvosi és Szolgáltató Betéti Társaság (a háziorvosi feladatot személyesen ellátó Dr. Nagy Zoltán) és Dabronc, Gógánfa, Hetyefő Zalaerdőd Községek polgármesterei között létrejött – Feladat-ellátási szerződést a melléklet szerint elfogadja.

Felhatalmazza a polgármestert a megállapodás aláírására.

Határidő:
2016. november 10.

Felelős:
Simon Lajos polgármester

Gógánfa Község Önkormányzata Képviselő-testülete 4 igen szavazattal, 1 tartózkodással a következő határozatot hozza:

104/2016. (11. 02.) önkormányzati határozat

Gógánfa Község Önkormányzata Képviselő-testülete a háziorvosi körzet háziorvosi alapellátásáról szóló – Dr. Nagy Zoltán és Társa Háziorvosi és Szolgáltató Betéti Társaság (a háziorvosi feladatot személyesen ellátó Dr. Nagy Zoltán) és Dabronc, Gógánfa, Hetyefő Zalaerdőd Községek polgármesterei között létrejött – Feladat-ellátási szerződést a melléklet szerint elfogadja.

Felhatalmazza a polgármestert a megállapodás aláírására.

Határidő:
2016. november 10.

Felelős:
Nagy Róbert polgármester

Hetyefő Község Önkormányzata Képviselő-testülete egyhangúlag, 3 igen szavazattal – ellenszavazat és tartózkodás nélkül – a következő határozatot hozza:

55/2016. (11. 02.) önkormányzati határozat

Hetyefő Község Önkormányzata Képviselő-testülete a háziorvosi körzet háziorvosi alapellátásáról szóló – Dr. Nagy Zoltán és Társa Háziorvosi és Szolgáltató Betéti Társaság (a háziorvosi feladatot személyesen ellátó Dr. Nagy Zoltán) és Dabronc, Gógánfa, Hetyefő Zalaerdőd Községek polgármesterei között létrejött – Feladat-ellátási szerződést a melléklet szerint elfogadja.

Felhatalmazza a polgármestert a megállapodás aláírására.

Határidő: 2016. november 10.

Felelős:   Hosszuné Somogyi Mária polgármester
Zalaerdőd Község Önkormányzata Képviselő-testülete 3 igen szavazattal, 1 tartózkodással a következő határozatot hozza:

53/2016. (11. 02.) önkormányzati határozat

Zalaerdőd Község Önkormányzata Képviselő-testülete a háziorvosi körzet háziorvosi alapellátásáról szóló – Dr. Nagy Zoltán és Társa Háziorvosi és Szolgáltató Betéti Társaság (a háziorvosi feladatot személyesen ellátó Dr. Nagy Zoltán) és Dabronc, Gógánfa, Hetyefő Zalaerdőd Községek polgármesterei között létrejött – Feladat-ellátási szerződést a melléklet szerint elfogadja.

Felhatalmazza a polgármestert a megállapodás aláírására.

Határidő:
2016. november 10.

Felelős:
Bódis József Tibor polgármester

Nagy Róbert Gógánfa Község polgármestere: megköszönte mindenkinek az együttműködést, a mai munkát. Az együttes ülést 18 óra 35 perckor bezárta.
K.m.f.

Simon Lajos

